CELEX: C2007/042/11
Language: da
Date: 2007-02-24 00:00:00
Title: Sag C-279/05: Domstolens dom (Første Afdeling) af 11. januar 2007 — Vonk Dairy Products BV mod Productschap Zuivel (anmodning om præjudiciel afgørelse fra College van Beroep voor het bedrijfsleven — Nederlandene) (Landbrug — fælles markedsordning — ost — artikel 16-18 i forordning (EØF) nr. 3665/87 — differentierede eksportrestitutioner — genudførsel fra importlandet næsten umiddelbart efter indførsel — bevis for misbrug — tilbagesøgning af uretmæssigt udbetalte beløb — artikel 3, stk. 1, andet afsnit, i forordning (EF, Euratom) nr. 2988/95 — vedvarende eller gentagen uregelmæssighed)

24.2.2007   
            
            
               DA
            
            
               Den Europæiske Unions Tidende
            
            
               C 42/7
            
         Domstolens dom (Første Afdeling) af 11. januar 2007 — Vonk Dairy Products BV mod Productschap Zuivel (anmodning om præjudiciel afgørelse fra College van Beroep voor het bedrijfsleven — Nederlandene)
   (Sag C-279/05) (1)
   
   (Landbrug - fælles markedsordning - ost - artikel 16-18 i forordning (EØF) nr. 3665/87 - differentierede eksportrestitutioner - genudførsel fra importlandet næsten umiddelbart efter indførsel - bevis for misbrug - tilbagesøgning af uretmæssigt udbetalte beløb - artikel 3, stk. 1, andet afsnit, i forordning (EF, Euratom) nr. 2988/95 - vedvarende eller gentagen uregelmæssighed)
   (2007/C 42/11)
   Processprog: nederlandsk
   Den forelæggende ret
   College van Beroep voor het bedrijfsleven
   Parter i hovedsagen
   
      Sagsøger: Vonk Dairy Products BV
   
      Sagsøgt: Productschap Zuivel
   Sagens genstand
   Anmodning om præjudiciel afgørelse — College van Beroep voor het bedrijfsleven — fortolkning af artikel 16-18 i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter (EFT L 351, s. 1), således som den var gældende på tidspunktet for de faktiske omstændigheder — fortolkning af artikel 3, stk. 1, andet led i Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser (EFT L 312, s. 1) — urigtigt udbetalte restitutioner i tilfælde af misbrug fra eksportørens side i form af genudførsel — fastlæggelse af kriterier for afgørelse af, om der er tale om sådan misbrug — vedvarende eller gentagen uregelmæssighed
   Konklusion
   
               1)
            
            
               Der skal fremlægges bevis for misbrug fra eksportørens side i henhold til de nationale bevisregler for at det i forbindelse med en tilbagekaldelse og tilbagesøgning af differentieret eksportrestitution, som er endeligt udbetalt på grundlag af Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter, kan konstateres, at de pågældende restitutionsbeløb er udbetalt med urette.
            
         
               2)
            
            
               I henhold til artikel 3, stk. 1, andet afsnit, i Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser er uregelmæssigheder vedvarende eller gentagne, hvis de er foretaget af en fællesskabsoperatør, som drager økonomiske fordele af en række indbyrdes lignende transaktioner, som tilsidesætter den samme fællesskabsbestemmelse. Det er i denne forbindelse uden betydning, om uregelmæssigheden vedrører en relativ lille del af de transaktioner, der har fundet sted i en bestemt periode, og at de transaktioner, hvorved der er konstateret en uregelmæssighed, i alle tilfælde vedrører forskellige varepartier.
            
         
      (1)  EUT C 257 af 15.10.2005.